Magnus Berrføtt var ifølge Snorre den første norske kongen som brukte løvevåpen. Magnus hadde på seg en rød silkeskjorte med en innsydd løve i gul silke både foran og bak. Han bar også et tilsvarende rødt skjold, «og på det var det innlagt en løve i gull ()». Men historikeren Gustav Storm konkluderte i 1894 med at Snorre bare beskriver kongevåpenet på Snorres egen tid dvs. ca. 1220. Eldre håndskrifter omtaler ikke at Magnus Berrføtt brukte løven.